Kaspersky raportează aproape 900 de milioane de încercări de phishing în 2024
Soluțiile de securitate Kaspersky au blocat peste 893 de milioane de încercări de phishing în 2024 - o creștere cu 26% față de 2023, când totalul a fost de aproape 710 milioane, potrivit unui comunicat emis redacției. Creșterea tentativelor în perioada mai - iulie este în mod tradițional legată de sezonul vacanțelor, când fraudatorii încearcă frecvent să atragă călătorii cu escrocherii care implică rezervări false la companii aeriene și la hoteluri, pachete turistice înșelătoare și oferte prea bune pentru a fi adevărate.